**NOTA INFORMATIVĂ**

la proiectul Hotărîrii Guvernului pentru aprobarea tarifelor la serviciile

prestate de Institutul Naţional de Metrologie

Proiectul Hotărîrii Guvernului pentru aprobarea tarifelor la serviciile prestate de Institutul Naţional de Metrologie este elaborat în scopul executării prevederilor pct. 23 din Regulamentul de organizare şi funcţionare a Institutului Naţional de Metrologie (INM), aprobat prin Hotărîrea Guvernului nr. 996 din 27 decembrie 2012.

Bugetul Institutului Naţional de Metrologie (INM), conform art. 32 din Legea metrologiei nr. 647-XIII din 17.11.95, cu modificările şi completările ulterioare, se formează din:

a) mijloacele cu destinaţie specială de la bugetul de stat,

b) mijloacele defalcate de agenţii economici interesaţi, inclusiv de organizaţii obşteşti.

Conform alin. 9) pct. 9 din Hotărîrea Guvern ului nr. 996 din 27.12.2012 privind unele măsuri de reformare a sistemului infrastructurii calităţii, este prevăzut că „*Institutul are dreptul: să perceapă tarife pentru activităţile desfăşurate”.*

Mijloacele cu destinaţie specială de la bugetul de stat sunt alocate INM pentru menţinerea şi dezvoltarea Bazei Naţionale de Etaloane prin cercetarea etaloanelor naţionale, etalonarea acestora, participarea cu etaloanele în cauză la intercomparări regionale, asigurarea condiţiilor de menţinere a etaloanelor naţionale, pregătirea şi perfecţionarea specialiştilor care asigură buna funcţionare şi menţinere a etaloanelor naţionale. Mijloacele proprii ale INM sunt obţinute din prestarea serviciilor cu plată pentru activităţile de metrologie desfăşurate. Serviciile cu plată prestate de către INM sunt servicii de interes public general .

Reieşind din funcţiile şi sarcinile prevăzute în Legea metrologiei şi conform pct. 23 al Hotărîrii Guvernului nr. 996din 27 decembrie 2012, “tarifelepentru serviciile prestate de INM trebuie aprobate prin HotărîreaGuvernului”.Este de menționat că alin. (3) art. 2, din Legea nr. 647-XIII din 17.11.95 prevede drepturi care aparțin în exclusivitate INM, şi anume: dreptul de eliberare a certificatelor de aprobare de model a mijloacelor de măsurare, de eliberare a certificatelor de recunoaştere a aprobării de model a mijloacelor de măsurare, de difuzare şi actualizare a documentelor normative în domeniul metrologiei.

Reieşind din cele expuse şi din faptul, că INM deţine statut de instituţie publică, se considerănecesar pentru activităţile desfăşurate în domeniilede interes public să fie stabilite tarife concrete la serviciile cu plată, prestate de către acesta.

Avînd în vedere importanţa metrologiei pentru dezvoltarea economiei naționale, în special pentru dezvoltarea competitivității producătorilor autohtoni şi sporirea competitivității produselor plasate pe piață şi serviciilor prestate, nivelul tarifelor propus spre aprobare este stabilit reieşind din faptul că bugetul de stat va acoperi cca 60 % din cheltuielile suportate de INM pentru desfăşurarea activităţilor de metrologie.

Este de menţionat că tarifele, calculate conform metodologiei propuse, includ doar cheltuielile suportate de INM şi nu includ amortizarea activelor pe termen lung (uzura mijloacelor de măsurare).Tarifele pentru aceste servicii poartă un caracter necomercial, sunt nonprofit şi cu rata rentabilităţii zero.

Proiectul HotărîriiGuvernului elaborat va asigura:

– accesul la servicii în condiţii echitabile, rezonabile şi nediscriminatorii;

– stabilitatea financiară, eficienţa funcţionării şi dezvoltarea continuă a INM;

– recuperarea costurilor suportate pentru prestarea serviciilor;

Suplimentar, ţinem să menţionăm că tarifele la serviciile prestate, prezentate în proiectulHotărîriiGuvernului sînt determinate reieşind din tarifele aplicate în anul 2010 de INSM (predecesorul INM), luînd în considerare inflaţia ce a avut loc în perioada2010 –2013 (cca 16 %, conform datelor Biroului Naţional de Statistică). De asemenea, se menţionează că tarifele propuse nu includ TVA. Aşadar, tarifele stabilite în proiectul Hotărîrii Guvernului sunt cu circa (15-25) % mai mici, în comparaţie cu tarifele existente actualizate reieşind din rata inflaţiei pentru anii 2010-2013 şi din faptul că INM nu este plătitor de TVA.

**Viceprim-ministru,**

**Ministru Valeriu LAZĂR**